Mahatma Gandhi অষ্ট্ৰেলিয়াত ভাৰতে উপহাৰ দিয়া গান্ধীৰ মূৰ্তি ভাঙি চূৰমাৰ কৰা হৈছে। এই ঘটনাত দুখ প্ৰকাশ কৰাৰ লগতে তীব্ৰ গৰিহনা দি দেশখনৰ প্ৰধানমন্ত্ৰী স্কট মৰিছনে এয়া অতি অসন্মাজনক বুলি অভিহিত কৰিছে।
দেশখনৰ প্ৰধানমন্ত্ৰী স্কট মৰিছনে এনেধৰণৰ ঘটনা অত্যন্ত নিম্নৰুচিৰ, লজ্জাজনক তথা হতাশাজনক বুলি অভিহিতত কৰি এই ঘটনাৰ আঁৰত কোন আছে সেয়া তদন্ত কৰা হ'ব বুলি জানিবলৈ দিয়ে।
প্ৰধানমন্ত্ৰীগৰাকীয়ে এই ঘটনাৰ সৈতে জড়িত দুস্কৃতিকাৰীসকলে ভাৰতীয়সকলৰ লগতে অষ্ট্ৰেলিয়াবাসীকো অপমানিত কৰিছে বুলি প্ৰকাশ কৰে।
উল্লেখ্য যে ভাৰতৰ স্বাধীনতাৰ ৭৫বছৰ উদযাপনৰ অংশ হিচাপে দেশখনৰ প্ৰধানমন্ত্ৰী মৰিছনে ভাৰতৰ কনছুল জেনেৰেল ৰাজকুমাৰ আৰু আন অষ্ট্ৰেলিয়াৰ নেতাসকলৰ উপস্থিতিত ৰ'ভিলৰ অষ্ট্ৰলিয়ান-ইণ্ডিয়ান কমিউনিটি চেন্টাৰত গান্ধী মূৰ্তিটো উন্মোচন কৰিছিল।
বাতৰি মতে, উন্মোচনৰ কেইঘন্টামান পাছতে গান্ধী মূৰ্তিটো ভাঙি পেলোৱা হয় বুলি কোৱা হৈছে। শুকুৰবাৰে বিয়লিৰ পৰা শনিবাৰে বিয়লিৰ ভিতৰত এই মুৰ্তি ভহাৰ ঘটনা সংঘটিত হৈছে বুলি জানিব দিয়ে ভিক্টোৰিয়া আৰক্ষীয়ে।
স্থানীয় প্ৰশাসনে জানিবলৈ দিয়া মতে অজ্ঞাত দুস্কৃতিকাৰী দলে মূৰ্তিটো ভাঙি চূৰমাৰ কৰে। পাৱাৰটুল ব্যৱহাৰ কৰি মূৰ্তিটোৰ শিৰচ্ছেদ কৰি দিয়া হৈছে। নক্স ক্ৰাইম ইনভেষ্টিগেশ্যন ইউনিটৰ বিষয়াসকলে ঘটনাটোৰ তদন্ত কৰিছে।
ভিক্টোৰিয়াত বসবাস কৰা ভাৰতীয়সকলৰ ৩০বছৰীয়া প্ৰচেষ্টাৰ অন্তত গান্ধী মূৰ্তিটো তাত স্থাপন কৰা হৈছিল। ভিক্টোৰিয়াত বসবাস কৰা প্ৰায় ৩ লাখ ভাৰতীয়ৰ বাবে এয়া এক অপ্ৰত্যাশিতই নহয়, লগতে এক হতাশাজনক ঘটনা হিচাপপেও বিবেচিত হৈছে।
Northeast Now Exclusive: চৰকাৰৰ এটা ভুল নীতিৰ মাৰাত্মক ফল ভুগিব নেকি আৰক্ষীৰ লগতে মহানগৰবাসীয়ে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
